На основу члана 76 и 77. Закона о запосленима у аутономним покрајинама и јединицама локалне самоуправе („Службени гласник РС“, број: 21/2016,113/2017,95/2018-др.закон) и члана 40. и 152. Статута Општине Владичин Хан („Службени гласник Града Врања“, број:4/2019), Скупштина општине Владичин Хан на седници одржаној дана 22.12.2019. године, усвојила је

Кадровски план

Општинског правобранилаштва општине Владичин Хан

за 2020. годину

 Кадровским планом Општинског правобранилаштва општине Владичин Хан за 2020. годину (у даљем тексту; Општинско правобранилаштво), утврђен је постојећи број постаљених лица на дан 01.12.2018. године, као и потребан број постављених лица и службеника у Општинском правобранилаштву у 2020. години.

1. Постојећи број постаљених лица на дан 01.12.2019. године

|  |  |
| --- | --- |
| **Радна места постављених лица** | **Број извршилаца** |
|  Општински правобранилац  | 1 |

1. Број постављених лица који су потребни у 2020. години за који се доноси кадровски план

|  |  |
| --- | --- |
| **Звање постављеног лица**  | **Број извршилаца** |
| Заменик Општинског правобраниoца | 1 |

1. Број запослених са радним односом на неодређено време који су потребни у 2020. години, за коју се доноси кадровски план.

|  |  |
| --- | --- |
| **Звања службеника**  | **Број извршилаца** |
| Секретар Општинског правобранилаштва-послови писарнице | 1 |

1. Број приправника чији се пријем планира у 2019. години

|  |  |
| --- | --- |
| **Приправници** | **Број извршилаца** |
| Висока стручна спрема (240 ЕСПБ бодова) | 2 |
| Виша стручна спрема (180 ЕСПБ бодова) | / |
| Средња стручна спрема | / |

**О б р а з л о ж е њ е**

 Законом о запосленима у аутономним покрајинама и јединицама локалне самоуправе, члан 76. до 78. прописана је обавеза јединица локалне самоуправе, односно Скупштине општине да усвоји кадровски план истовремено са одлуком о буџету.

 Кадровски план има за циљ да се на време планирају кадрови и планира број запослених. Његов садржај је приказ:

* Броја запослених према радним местима и звањима;
* Броја запослених са радним односом на неодређено време који су потребни у години за коју се доноси кадровски план;
* Броја запослених чији се пријем у радни однос на одређено време планира у кабинету изабраног лица у органу аутономне покрајине као и у кабинету градоначелника, председника општине, односно председника градске општине или због повећања обима посла.

На основу Кадровског плана, доноси се Правилник о организацији и систематизацији радних места, односно измене и допуне тог правилника.

С обзиром на то да послови у Општинском правобранилаштву и даље имају тенденцију раста, неопходно је да се ојачају кадровски капацитети Општинске правобранилаштва , односно да се у наредном периоду изврши пријем потребног броја извршилаца, у складу са средствима у буџету Општине и Правилником о организацији и систематизацији радних места у Општинском правобранилаштву општине Владичин Хан, како би се послови из делокруга правобранилаштва несметано обављали, те се стога предлаже Скупштини општине Владичин Хан усвајање кадровског плана.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-175/7/19-I**

 **ЗАМЕНИК** **ПРЕДЕСЕДНИКА**

 **Мирослав Ђорђевић**